CELEX: 32020R0205
Language: hr
Date: 2020-02-14 00:00:00
Title: Uredba Komisije (EU) 2020/205 оd 14. veljače 2020. o izmjeni Uredbe (EZ) br. 2073/2005 u vezi sa salmonelom u mesu gmazova (Tekst značajan za EGP)

17.2.2020   
               
               
                  HR
               
               
                  Službeni list Europske unije
               
               
                  L 43/63
               
            
         UREDBA KOMISIJE (EU) 2020/205
         оd 14. veljače 2020.
         o izmjeni Uredbe (EZ) br. 2073/2005 u vezi sa salmonelom u mesu gmazova
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno njezin članak 4. stavak 4.,
         budući da:
         
                     (1)
                  
                  
                     Uredbom Komisije (EZ) br. 2073/2005 (2) utvrđeni su mikrobiološki kriteriji za određene mikroorganizme te provedbena pravila kojih se subjekti u poslovanju s hranom moraju pridržavati u pogledu općih i posebnih higijenskih zahtjeva iz članka 4. Uredbe (EZ) br. 852/2004.
                  
               
                     (2)
                  
                  
                     Konkretno, Uredbom (EZ) br. 2073/2005 utvrđeni su kriteriji sigurnosti hrane prema kojima se određuje prihvatljivost proizvoda ili serije hrane i koji se primjenjuju na proizvode stavljene na tržište. Uredbom nisu utvrđeni kriteriji sigurnosti hrane za meso gmazova.
                  
               
                     (3)
                  
                  
                     U „Sažetom izvješću Europske unije o kretanjima i izvorima zoonoza, uzročnika zoonoza i bolesti koje se prenose hranom u 2016.” (3), koje su objavili Europska agencija za sigurnost hrane (EFSA) i Europski centar za sprečavanje i kontrolu bolesti, navodi se da je salmoneloza kod ljudi s oko 95 000 prijavljenih slučajeva godišnje druga najčešća bolest koja se prenosi hranom u Uniji.
                  
               
                     (4)
                  
                  
                     EFSA je 2007. donijela znanstveno mišljenje o rizicima za javno zdravlje povezanima s konzumacijom mesa gmazova (4), prema kojem su gmazovi poznat rezervoar za vrstu Salmonella. U znanstvenom mišljenju analizirane su uzgojne prakse i istaknuta je dokumentirana visoka stopa intestinalnog kliconoštva u živih krokodila, koja se odražava u jednako visokoj stopi kontaminacije njihova svježeg i smrznutog mesa. Zaključak je tog znanstvenog mišljenja da se salmonela smatra najrelevantnijom bakterijskom opasnošću koja se može pojaviti u mesu gmazova i da predstavlja znatan rizik za javno zdravlje.
                  
               
                     (5)
                  
                  
                     Proizvodnja mesa gmazova u Uniji ograničena je, ali prema podacima dostupnima u Eurostatovoj referentnoj bazi podataka za detaljne statističke podatke o međunarodnoj trgovini robom (Comext) (5), uvoz svježeg, rashlađenog ili smrznutog mesa i „jestivih klaoničkih proizvoda” (tj. iznutrica) gmazova iz trećih zemalja u proteklih deset godina raste – u razdoblju od 2007. do 2017. uvezena količina porasla je za više od 50 %, a prosječni godišnji uvoz u Uniju iznosi skoro 100 tona.
                  
               
                     (6)
                  
                  
                     S obzirom na to da moguća prisutnost salmonele u mesu gmazova može uzrokovati znatan rizik za zdravlje, u Uredbi (EZ) br. 2073/2005 trebalo bi utvrditi kriterij sigurnosti hrane za meso gmazova. Taj kriterij sigurnosti hrane trebao bi obvezivati subjekte u poslovanju s hranom na poduzimanje mjera u prvim fazama proizvodnje mesa gmazova, što bi doprinijelo smanjenju svih serotipova salmonele značajnih za javno zdravlje.
                  
               
                     (7)
                  
                  
                     Međunarodni standard EN/ISO 6579-1 horizontalna je metoda za dokazivanje prisutnosti salmonele u hrani i hrani za životinje. U Prilogu I. Uredbi (EZ) br. 2073/2005 taj je standard utvrđen kao referentna analitička metoda za kriterije sigurnosti hrane u pogledu salmonele. Stoga bi ga trebalo utvrditi kao referentnu analitičku metodu za provjeru sukladnosti s kriterijima sigurnosti hrane u pogledu prisutnosti salmonele u mesu gmazova.
                  
               
                     (8)
                  
                  
                     Uredbu (EZ) br. 2073/2005 trebalo bi stoga na odgovarajući način izmijeniti.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Uredba (EZ) br. 2073/2005 mijenja se kako slijedi:
            
                        1.
                     
                     
                        U članku 2. dodaje se sljedeća točka (q):
                        
                                    „(q)
                                 
                                 
                                    ‚meso gmazova’ znači meso gmazova kako je definirano u članku 2. točki 16. Delegirane uredbe Komisije (EU) 2019/625 (*1).
                                 
                              
                           (*1)  Delegirana uredba Komisije (EU) 2019/625 od 4. ožujka 2019. o dopuni Uredbe (EU) 2017/625 Europskog parlamenta i Vijeća u pogledu zahtjeva koji se primjenjuju na ulazak u Uniju pošiljaka određenih životinja i robe namijenjenih prehrani ljudi (SL L 131, 17.5.2019., str. 18.)”"
                        
                     
                  
                        2.
                     
                     
                        Prilog I. mijenja se u skladu s Prilogom ovoj Uredbi.
                     
                  
         
            Članak 2.
         
         
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 14. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 139, 30.4.2004., str. 1.
         
         
            (2)  Uredba Komisije (EZ) br. 2073/2005 od 15. studenoga 2005. o mikrobiološkim kriterijima za hranu (SL L 338, 22.12.2005., str. 1.).
         
            (3)  EFSA Journal 2017.;15(12):5077.
         
            (4)  EFSA Journal (2007.) 578, 1.–55.
         
            (5)  Oznake kombinirane nomenklature 0208 50 00 i 0210 93 00, kako su definirane u Provedbenoj uredbi Komisije (EU) 2017/1925 o izmjenama Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 282, 31.10.2017., str. 1.).
      
      
         
            PRILOG
            Prilog I. Uredbi (EZ) br. 2073/2005 mijenja se kako slijedi:
            
                        1.
                     
                     
                        u poglavlju 1. dodaje se sljedeći redak 1.30:
                        
                                    Kategorija hrane
                                 
                                 
                                    Mikroorganizmi/njihovi toksini, metaboliti
                                 
                                 
                                    Plan uzorkovanja
                                 
                                 
                                    Granične vrijednosti
                                 
                                 
                                    Referentna analitička metoda
                                 
                                 
                                    Faza u kojoj se kriterij primjenjuje
                                 
                              
                                    n
                                 
                                 
                                    c
                                 
                                 
                                    m
                                 
                                 
                                    M
                                 
                              
                                    „1.30. Meso gmazova
                                 
                                 
                                    
                                       Salmonela
                                    
                                 
                                 
                                    5
                                 
                                 
                                    0
                                 
                                 
                                    Nije dokazana u 25 g
                                 
                                 
                                    EN ISO 6579-1
                                 
                                 
                                    Proizvodi stavljeni na tržište tijekom njihovog roka trajanja”
                                 
                              
                  
                        2.
                     
                     
                        u poglavlju 1., bilješka 2. zamjenjuje se sljedećim:
                        
                                    „(2)
                                 
                                 
                                    Za točke 1.1. do 1.24., 1.27.a i 1.28 do 1.30.m = M.”